Lav et referat af nedenstående tekst:

Tekst:
Der er lagt op til endnu en pæn sensommerdag, og der er god grund til at se frem til weekenden. Solen vil bryde igennem de fleste steder, vinden vil kun være svag, og nogle steder kan se frem til 21 grader. Med andre ord fortsætter det fine vejr lidt endnu. - Dagen er kommet ganske pænt fra start. Der har været lidt mindre tåge, end vi regnede med, og så har temperaturen her til morgen været meget tæt på frysepunktet i det sydlige Jylland, fortæller meteorolog ved TV 2 Vejret Jens Ringgård Christiansen. Nogle steder vil have lave skyer her til morgen, men i løbet af formiddagen vil solen bryde igennem de fleste steder, og der vil generelt være pænt solskin mange steder i landet. Spørgsmålet er naturligvis, hvor længe den pæne sensommer varer. Vi er trods alt kun tre dage fra efterårsjævndøgn. - Det er lidt for tidligt at sige noget, om de kommende weekender, men på den her tid af året, vil jeg råde alle til at nyde alle de gode weekender, vi måtte få, siger Jens Ringgård Christiansen.

Referat:
Selvom vi kun er tre dage fra efterårsjævndøgn, står vi foran endnu en flot weekend.